proxectonos/corpus_dominio_legal_administrativo_tmp huggingface dataset:
02/08/2017 | Administración LocalMunicipal
Paderne
Aprobación inicial de suplemento de crédito 3/2017

ANUNCIO APROBACIÓN INICIAL DE SUPLEMENTO DE CRÉDITO 3/2017 O Pleno do Concello de Paderne, na sesión ordinaria do 28/07/2017, adoptou o acordo de aprobación inicial de suplemento de crédito 3/2017 por importe de 17.645,16 € e de expoñer ao público o expediente da modificación por prazo de quince días, mediante anuncio no Boletín Oficial da Provincia de A Coruña a efectos de presentación de reclamacións polos interesados. Considerarase elevado a definitivo este acordo no caso de que non se presente ningunha reclamación, procedéndose a dar cumprimento á trámite da súa publicación, resumida por capítulos no Boletín Oficial da Provincia, ao abeiro do prevenido no artigo 177 en relación co 169 do RDLeg. polo que se aproba o Texto Refundido da Lei Reguladora das Facendas Locais 2/2004. En Paderne, a 28 de xullo de 2017. O ALCALDE D. César Longo Queijo
02/08/2017 | Administración LocalConsorcios
Consorcio As Mariñas
Exposición ao público da conta xeral exercicio 2016

EXPOSICIÓN AO PÚBLICO DA CONTA XERAL EXERCICIO 2016 En cumprimento de canto dispón o artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral do Consorcio “As Mariñas” correspondentes ó exercicio 2016 por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Bergondo, 3 de xullo de 2017. O presidente do Consorcio “As Mariñas” Miranda Maria Alfonso Pascual Bufi Ojel Jaramillo
02/08/2017 | Administración LocalMunicipal
Paderne
Conta xeral exercicio 2016

ANUNCIO A conta xeral do Concello de Paderne (A Coruña) correspondente ó exercicio económico de 2016, composta polas contas e estados ós que fai referencia o artigo 209 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais e Informada pola Comisión Especial de Contas, o día 28 de xullo de 2016, exponse ó público na Secretaría deste Concello cos documentos que a xustifican, polo prazo de 15 días hábiles e oito máis, contados a partir do seguinte ó da publicación deste anuncio no Boletín Oficial da Provincia, co obxecto de que os interesados poidan examinala e presentar por escrito os reparos e observacións que se estimen oportunos, durante este prazo de exposición pública, de conformidade co disposto no artigo 212.3 do citado texto legal e demais disposicións concordantes. Paderne, 28 de xullo 2017. O ALCALDE-PRESIDENTE ASDO.: CÉSAR LONGO QUEIJO
02/08/2017 | Administración LocalMunicipal
Culleredo
Secretaría Xeral
Delegación de competencia para celebración de matrimonio civil entre S. L. C. e R. S. P. o día 29.7.2017, ás 18.30 horas

ANUNCIO DELEGACIÓN Por resolución ditada en data 26/07/2017, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación don Vasile Alin Romo de Arce Breva para a celebración do matrimonio civil entre PRZEMYSLAW PIOTR ANTONIO TEODORO CASAVIEJA STEFONI. e RAQUEL ANTONIA CAÑIGRAL CAMPAN. o vindeiro sábado, día 29 de xullo de 2017, ás 18.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 27 de xullo de 2017. O alcalde-presidente Julio Sacristán de Diego
02/08/2017 | Administración LocalMunicipal
Cabana de Bergantiños
Aprobación inicial da modificación de crédito n.º 6 mediante a concesión de crédito extraordinario e suplemento de crédito

ANUNCIO APROBACIÓN INICIAL DA MODIFICACIÓN DE CRÉDITO N.º 6 MEDIANTE A CONCESIÓN DE CRÉDITO EXTRAORDINARIO E SUPLEMENTO DE CRÉDITO Aprobado inicialmente polo Pleno da Corporación, na sesión ordinaria celebrada en data 27 de xullo de 2017, o expediente de modificación de crédito n.º 6 do orzamento da Corporación para o exercicio 2017 mediante a concesión de crédito extraordinario e suplemento de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 28 de xullo de 2017. O alcalde Asdo.: José Muíño Domínguez
02/08/2017 | Administración LocalMunicipal
Culleredo
Secretaría Xeral
Delegación de competencia para celebración de matrimonio civil entre R. B. A. e A. L. F. o día 28.7.2017, ás 19.00 horas

ANUNCIO DELEGACIÓN Por resolución ditada en data 26/07/2017, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona Fabiola Patricia De Lorenzi Valdesueiro para a celebración do matrimonio civil entre NORMA ESTELA SAMBIA PARGARAY e A. L. F. o vindeiro venres, día 28 de xullo de 2017, ás 19.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 27 de xullo de 2017. O alcalde-presidente Julio Sacristán de Diego
02/08/2017 | Administración LocalMunicipal
Mugardos
Delegación específica do servizo de Protección Civil en concelleira

A Sra. Alcaldesa do Concello de Mugardos, con data 26.07.2017, dictou a Resolución que de seguido se transcribe: Visto o Regulamento da Agrupación de Voluntarios de Protección Civil, aprobado polo Pleno da Corporación en data 29.12.2000 (B. O. P. núm.26/01.02.2001), que dispón que “o exercicio destas competencias ten que levarse a cabo fundamentalmente mediante actuacións dos concellos e dos alcaldes coa colaboración dun concelleiro delegado de protección civil”. E tendo en conta o establecido no artigo 61.3 da Lei de administración local de Galicia, 43.3, 43.5 e 44 do Regulamento de organización, funcionamento e réxime xurídicos das corporacións locais, e no artigo 8 do Regulamento Orgánico Municipal (ROM), pola presente RESOLVO: Primeiro.- Efectuar delegación específica do servizo de Protección na concelleira Dna. María Dora Saavedra Marcos, Presidenta da Comisión Informativa de Obras, Servizos, Medio Ambiente e Persoal. Segundo.- A delegación específica comprenderá a dirección interna e a xestión do servicio correspondente e sen a facultade de resolver mediante actos administrativos que afecten a terceiros. Da presente resolución darase conta ó Pleno da Corporación na primeira sesión que éste celebre, notificarase persoalmente á interesada para a súa aceptación, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 27 de xullo de 2017. A ALCALDESA Asdo. MARÍA DEL PILAR DÍAZ OTERO
02/08/2017 | Administración LocalMunicipal
A Coruña
Instituto Municipal A Coruña Espectáculos
Aprobación definitiva dun expediente modificativo do presuposto do IMCE de 2017

Aprobación definitiva dun expediente modificativo do presuposto do IMCE de 2017 O Excelentísimo Concello Pleno, en sesión ordinaria realizada o día 3 de xullo de 2017, aprobou inicialmente un expediente modificativo do presuposto do Instituto Municipal Coruña Espectáculos (IMCE) de 2017, de suplementos de crédito. O referido expediente foi sometido a exposición pública, despois da publicación do anuncio no Boletín Oficial da Provincia, en taboleiro de anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado boletín oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Finalizado o período de exposición pública, non se presentou reclamación ningunha, polo que o expediente se considera definitivamente aprobado, segundo o establecido na aludida lexislación. Segundo o disposto no artigo 169.3, en relación co 177.2 e o 179.4 do Texto Refundido da Lei Reguladora das Facendas Locais, publícase o resumo por capítulos, incorporando a modificación, para o xeral coñecemento: Faise constar que contra a aprobación definitiva poderá interpoñerse directamente recurso contencioso-administrativo segundo o establecido no artigo 171 do citado texto legal, que se presentará ante a Sala correspondente do Tribunal Superior de Xustiza de Galicia no prazo de dous meses dende a publicación deste anuncio. Poderá interpoñerse calquera outro recurso que se considere procedente. A Coruña, 1 de agosto de 2017. Vicenta Marta Clusellas Schneider do IMCE
02/08/2017 | Administración LocalMunicipal
Malpica de Bergantiños
Recadación
Aprobación inicial do orzamento 2017

APROBACIÓN INICIAL DO ORZAMENTO 2017 Aprobado inicialmente polo Pleno da Corporación o orzamento xeral e cadro de persoal para o exercicio 2017, en sesión celebrada o día 27 de xullo de 2017, de conformidade co disposto no artigo 169.1 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, queda exposto ao público nas oficinas deste Concello por prazo de quince días soltos, que comezarán a contar dende o seguinte á inserción do presente anuncio no Boletín Oficial da Provincia. Durante ese prazo poderán os interesados formular as reclamacións que se estimen pertinentes. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. Malpica de Bergantiños, 28 de xullo de 2017. O ALCALDE Eduardo José Parga Veiga
02/08/2017 | Administración LocalMunicipal
A Coruña
Área de Facenda e Administración
Oficina Orzamentaria
Aprobación definitiva do expediente M2/2017 modificativo do orzamento de 2017

ANUNCIO Asunto: aprobación definitiva expediente M2/2017 O Excmo. Concello Pleno, en sesión ordinaria realizada o día 3 de xullo de 2017, aprobou inicialmente o expediente M2/2017 de concesión de un suplemento de crédito no orzamento 2017. O expediente citado foi sometido a exposición pública para reclamacións durante o prazo de quince días, mediante anuncio publicado no BOP número 126, do 5 de xullo de 2017. Durante o citado prazo, non se presentaron reclamacións contra del, segundo resulta da certificación expedida polo Oficial Maior do Excmo. Concello da Coruña, polo que, de conformidade co disposto no art.169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, dO 5 de marzo, en relación co 177 e ss. do propio texto legal, mediante Decreto do Alcalde do 31 de xullo de 2017, adoptouse o acordo de considerar definitivamente aprobado o expediente M2/2017 e publicar o Orzamento, resumido por capítulos, no Boletín Oficial da Provincia, de acordo coas cifras resultantes do aludido expediente. Segundo o disposto no art.169.3, en relación co 177.2 e o 179.4, todos do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL), e o 49 do RD 500/90, do 20 de abril, publícase o resumo por capítulos do Orzamento, incorporando as modificacións do devandito expediente M2/2017: Resumo por capítulos ESTADO DE GASTOS Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 31 de xullo de 2017. Director de Economía, Facenda e Administración Torbjorn Albei Etxebarria
02/08/2017 | Administración LocalMunicipal
Cerceda
Intervención
Aprobación inicial modificación Ordenaza fiscal n.º 22 reguladora da taxa pola prestación do servizo de escola infantil

Aprobado polo Pleno do Concello, na sesión ordinaria celebrada o día 27 de xullo de 2017 o expediente de aprobación inicial da modificación da ordenanza reguladora da taxa pola prestacion do servizo da esocla infantil municipal de Cerceda, ométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. Cerceda, 28 de xullo de 2017 O alcalde-Presidente José García Liñares
02/08/2017 | Administración LocalMunicipal
Paderne
Aprobación inicial de suplemento de crédito 1/2017

ANUNCIO APROBACIÓN INICIAL DE SUPLEMENTO DE CRÉDITO 1/2017 O Pleno do Concello de Paderne, na sesión ordinaria do 28/07/2017, adoptou o acordo de aprobación inicial de suplemento de crédito 1/2017 por importe de 7.125,24 € e de expoñer ao público o expediente da modificación por prazo de quince días, mediante anuncio no Boletín Oficial da Provincia de A Coruña a efectos de presentación de reclamacións polos interesados. Considerarase elevado a definitivo este acordo no caso de que non se presente ningunha reclamación, procedéndose a dar cumprimento á trámite da súa publicación, resumida por capítulos no Boletín Oficial da Provincia, ao abeiro do prevenido no artigo 177 en relación co 169 do RDLeg. polo que se aproba o Texto Refundido da Lei Reguladora das Facendas Locais 2/2004. En Paderne, a 28 de xullo de 2017. O ALCALDE D. César Longo Queijo
02/08/2017 | Administración LocalMunicipal
Santiago de Compostela
Secretaría Xeral
Decreto ausencia alcalde

Con data 26 de xullo de 2017, pola alcaldía ditouse o seguinte decreto: “Por mor da miña ausencia, dende o día 7 ao 14 de agosto de 2017, ambos inclusive, e co fin de asegurar o correcto funcionamento da Alcaldía, e consonte ás atribucións que me confire o artigo 125 da Lei reguladora das bases de Réxime Local, Designar como Alcaldesa en funcións a dona Olga Veronica De Celis Serafimova, 1ª Tenente de Alcalde, durante os devanditos días. Desta resolución, darase conta ao Pleno da Corporación e notificarase á interesada. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro.” Santiago de Compostela, 26 de xullo de 2017. O ARNANZ NARTEY, FLORENTINO ANTONIO HECTOR ANIBAL./MARTIÑO NORIEGA SÁNCHEZ
02/08/2017 | Administración LocalMunicipal
Sada
Secretaría
Anuncio licitación do servizo de actividades sociais para maiores de 55 anos (envellecemento activo)

a) Organismo. Concello de Sada b) Dependencia que tramita o expediente. Secretaría c) Obtención da documentación e información: 1) Dependencia. Secretaría 2) Enderezo. Avda. da Mariña 25 3) Localidade e código postal.15160 Sada 4) Teléfono.981620075 5) Telefax.981621274 6) Enderezo electrónico. correo@sada. dicoruna. es 7) Enderezo de Internet do perfil do contratante.www.contratosdegalicia.es 8) Data límite de obtención de documentación e información.15 días naturais d) Número de expediente. CS2017008 a) Tipo. Servizos b) Descripción. Actividades sociais para maiores de 55 anos (envellecemento activo) c) División por lotes. Non d) Lugar de execución: Termo municipal Sada e) Prazo de execución.2 anos f) Admisión de prórroga. Si i) CPV (Referencia de Nomenclatura). 804000000-8, 85320000-8, 92600000-7, 98000000-3 e 98334000-3 a) Tramitación. Ordinaria b) Procedemento. Aberto d) Criterios de adxudicación. Menor prezo proposto 4. Valor estimado do contrato: 128.360,96 euros, Ive excluído a) Importe neto 64.180,48 euros. Importe total 70.598,52 euros. Provisional: Non se esixe Definitiva: 5% do orzamento de execución a) Clasificación: Non se esixe. b) Solvencia económica e financieira e solvencia técnica e profesional: Ver epígrafe 5 do Prego de cláusulas administrativas particulares. a) Data límite de presentación.15 días naturais a contar dende o día seguinte ao da última publicación do anuncio no BOP e no perfil de contratante b) Modalidade de presentación. No Rexistro c) Lugar de presentación: Rexistro xeral 1. Dependencia. Rexistro xeral do Concello 2. Enderezo. Avda. da Mariña 25 3. Localidade e código postal. Sada, 15160 4. Enderezo electrónico: contratación@sada. dicoruna. es e) Admisión de variantes: Non f) Prazo durante o cal o licitador estará obrigado a manter a súa oferta.3 meses a) Descripción. Apertura sobre A, acto non público b) Enderezo. Avda. da Mariña 25 c) Localidade e código postal. Sada, 15160 d) Data e hora.2º día hábil seguinte a finalización do prazo de presentación de proposicións 10. Gastos de publicidade. Non Sada, 26 de xullo de 2017 O alcalde, Ernesto Anido Varela
03/08/2017 | Administración LocalMunicipal
Coristanco
Delegación de competencias

ANUNCIO Delegación de competencias Por resolución da Alcaldía de data 08 de maio 2017, resolveuse o seguinte: “ANTECEDENTES: Unha vez constituída nova Corporación, mediante Resolución de alcaldía núm.443/2015 do 22.06.2015 acordouse realizar delegacións de competencias do Alcalde en distintos concelleiros. O 21 de febreiro de 2017 (NRE 685) Simon Nicholas Oscar Fabian Racionero Ancheva rexeita ostentar os cargos no goberno. Como consecuencia o pasado 27.03.2017 mediante providencia de alcaldía, que foi aclarada posteriormente o 27.04.2017, concretando as competencias que se pretendían delegar, así como as condicións, establécese que pasará a desempeñar as competencias que se delegaran en Simon Nicholas Oscar Fabian Racionero Ancheva o concelleiro Andrés M. Díaz Abeledo, xunto coas que xa tiña delegadas en resolución núm.443/2015 do 22.06.2015, sen dedicación exclusiva. No uso das competencias conferidas polo artigo 23.3 da Lei 7/1985, de 2 de Abril, Reguladora das Bases de réxime local, polo artigo 52.3 do Real Decreto 256/1986, de 28 de novembro, polo que se aproba o Regulamento de organización, funcionamento e réxime xurídico das Entidades Locais e normativa concordante, RESOLVO: Primeiro. –Delegar no concelleiro Andrés M. Díaz Abeledo as competencias que na Resolución de alcaldía núm.443/2015 do 22.06.2015 delegáranse a favor de Simon Nicholas Oscar Fabian Racionero Ancheva, incluída a facultade de resolver mediante actos administrativos que afecten a terceiros e a correspondente resolución dos recursos de reposición fronte a ditos actos, conservando as competencias que xa tiña delegadas o dito concelleiro na mesma resolución. De maneira que a concellería pásase a denominar Concellería de Medio Rural, Medio Ambiente e Cultura. Segundo. –Determinar que a referida delegación non leva aparellada a adicación exclusiva. Terceiro. –Notificar o presente acordo ao interesado e publicalo, dando conta ao pleno da presente resolución.” Coristanco, 31 de xullo de 2017. O alcalde Asdo.: Amancio Lavandeira Suárez
03/08/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.52013. Solicitude de concesión de augas públicas presentada por Manuel Faustino García Martínez, en representación da denominada Comunidade de Usuarios de Augas de Sarela de Arriba e Monte da Vila (Santiago de Compostela)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.52013 Lidia Antonia Guillamon Teran, co DNI XXXXXXXXX, en representación da Comunidade de Usuarios de Augas de Sarela de Arriba e Monte da Vila, solicita de Augas de Galicia un caudal de 0,181 l/s procedente dunha captación subterránea situada na Braña dos Pradiños, na zona de policía dun regato afluente do río Sarela, con destino ao uso doméstico de 26 vivendas (24 existentes e dous solares), sitas nas entidades locais denominadas A Peregrina, Sarela de Arriba e Monte da Vila, na parroquia de Santa María da Peregrina, concello de Santiago de Compostela, A Coruña. As características do aproveitamento son: SOLICITANTE: Comunidade de Usuarios. de Augas de Sarela de Arriba e Monte da Vila CAUDAL: 0,181 l/seg DESTINO: Uso doméstico ORIXE: Captación na parcela 355 de nome Braña dos Pradiños SITUACIÓN DA REDE DISTRIBUCIÓN: A Peregrina, Sarela de Arriba e Monte da Vila PARROQUIA: A Peregrina (Santa María) CONCELLO: Concello de Santiago de Compostela (A Coruña) Segundo o documento técnico achegado, se deducen as seguintes características da situación da canalización, no seu percorrido entre a captación e o depósito xeral de cabeceira da instalación, exposta na seguinte táboa: Da edificación depósito de dimensións 16,5 m de lonxitude por 3,20 de largo e 4 m de altura, con paredes de fábrica revocadas con morteiro; sairá a rede de distribución dirixida ás vivendas sitas nas mazás do catastro de urbana n.º 65227, 65244, 66251, 67222, 67226, 70151 e 73069, aloxando as tubaxes Ø= 25 mm para cadansúa vivenda/solar en gabias de profundidade media 0,40 m que afectan nalgún caso a patios e fondais do parcelario. A descrición polo miúdo atopase no plano 2 da Memoria Técnica achegada. O presente anuncio ten por obxecto abrir coa regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16-baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 18 de xullo de 2017 O xefe do Servizo Territorial Ángel Gómez Rey
03/08/2017 | Administración LocalMunicipal
A Coruña
Área de Emprego e Economía Social
Anuncio de licitación S-11/2017

Anuncio de licitación (S-11/2017) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: S-11/2017.2. Obxecto do contrato: subministración dun vehículo furgón para o equipo de Atestados de Tráfico da Policía Local.3. Tramitación: ordinaria. Procedemento: aberto.4. Orzamento base de licitación: 65.719,28 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Requisitos específicos do contratista: véxase prego de cláusulas administrativas.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o festivo, o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores de la contratación.11. Gastos de anuncios: por conta do adxudicatario. A Coruña, 28 de xullo de 2017. Ana Matilde De Oriol Llesuy Tte. alcalde delegado da Área de Emprego e Economía Social (Decreto de delegación do 18.04.2017)
03/08/2017 | Administración LocalMunicipal
Boiro
Aprobación inicial da Ordenanza municipal de protección contra a contaminación acústica do Concello de Boiro

ANUNCIO O Pleno da corporación do Concello de Boiro, na sesión ordinaria realizada o 20 de xullo de 2017, aprobou inicialmente a Ordenanza municipal de protección contra a contaminación acústica. De conformidade co previsto no art.49 da Lei 7/1985, do 2 de abril, Reguladora das bases do réxime local, sométese o expediente a información pública polo prazo de 30 días hábiles, que se contará a partires do día seguinte ó de publicación deste anuncio no Boletín Oficial da Provincia da Coruña. Durante este tempo os interesados poderán presenta-las reclamacións ou suxestións que estimen oportunas, así como consulta-lo expediente na Secretaría municipal de 09.00 a 13.30 horas. De non presentarse reclamacións ou suxestións neste prazo, a ordenanza considerase aprobada de xeito definitivo sen necesidade de acordo plenario expreso, debendo publicarse o seu texto íntegro tamén no Boletín Oficial da Provincia da Coruña e no taboleiro de edictos da Casa do Concello. Boiro, 26 de xullo de 2017. Adriana Monica Lakrad Cocosila
03/08/2017 | Administración LocalMunicipal
A Pobra do Caramiñal
Anuncio de exposición pública da aprobación inicial de crédito extraordinario

EDICTO Aprobado inicialmente polo Pleno da Corporación, en sesion de 27 de xullo de 2017, o expediente de crédito extraordinario n.º 02/17 por importe de 121.527,56 €, en cumprimento do disposto no artigo 177.2 e 169.1 do Real Decreto Lexislativo 2/2004, do 5 de marzo, e disposicións concordantes, exponse ó público na Secretaría do Concello por prazo de 15 días hábiles –que empezarán a contar dende o seguinte ó da inserción do presente edicto no Boletín Oficial da Provincia–, co fin de que durante o mesmo os interesados poidan examinalo e presentar reclamacións, que deberán ser dirixidas ó alcalde-presidente desta Corporación. No caso de non presentarse reclamacións, entenderáse definitivamente aprobado. A Pobra do Caramiñal, O alcalde José Luis Piñeiro García
03/08/2017 | Administración LocalMunicipal
A Capela
Aprobación do padrón fiscal de xuño de 2017 da taxa do SAF

ANUNCIO Por resolución da Alcaldía n.º 224/2017, do 31 de xullo, aprobouse o padrón de contribuíntes correspondente ao mes de xuño do exercicio 2017 da taxa de prestación do Servizo de Axuda no Fogar-Dependencia e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 31 de xullo de 2017. O alcalde Manuel Meizoso López
03/08/2017 | Administración LocalMunicipal
A Laracha
Modificación inicial da base 20

EDICTO O Pleno do Concello, en sesión ordinaria de data 28 de xullo de 2017, aprobou inicialmente dous expedientes de modificación da base de execución número 20.ª das aprobadas xunto co orzamento xeral para o ano 2017, en relación coas subvencións nominativas consignadas no estado de gastos do mesmo. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto nos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 28 de xullo de 2017. O alcalde José Manuel López Varela
03/08/2017 | Administración LocalMunicipal
Oroso
Anuncio da aprobación inicial de modificación de créditos 11/2017

ASUNTO: APROBACIÓN INICIAL DE MODIFICACIÓN DE CRÉDITOS 11/2017 O Pleno do Concello, en data 27 de xullo do presente ano, procedeu á aprobación inicial do expediente de modificación de créditos 11/2017 por suplemento de créditos. De conformidade co disposto no artigo 177.2 en relación co artigo 169.1 do TR 2/2004 da Lei reguladora das facendas locais exponse o expediente ao público polo prazo de 15 días durante os cales os interesados poderán examina-los e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso, a 27 de xullo de 2017. O alcalde-presidente Manuel Mirás Franqueira
03/08/2017 | Administración LocalMunicipal
Outes
Anuncio de adxudicación do contrato do servizo de axuda no fogar do concello de Outes

A Xunta de Goberno Local deste Concello, na sesión do 17.07.2017, resolveuse a adxudicación do contrato indicado que se publica consonte ao Prego e aos efectos do artigo 154 RD 3/2011, polo que se aproba o Texto Refundido da Lei de contratos do sector público. A devandita adxudicación foi conforme as seguintes que se relacionan: a) Organismo: Concello de Outes. b) Dependencia que tramita o expediente: Secretaría c) Enderezo do perfil do contratante: www.outes. gal (perfil do contratante). d) Domicilio: Rúa da Vila, nº 1. Outes e) Localidade e código postal: Outes (A Coruña) 15230. f) Teléfono: 981 883002 g) enderezo electrónico: andres. busto@outes. es a) Tipo de contrato: Contrato administrativo de servizos b) Descrición do obxecto do contrato: Servizos de “Axuda no fogar: Persoas dependentes”. a) Procedemento: aberto con multiplicidade de criterios de adxudicación. b) Tramitación: Ordinaria. a) O prezo do contrato determínase en función do número de horas de prestación do servizo que efectúe a empresa adxudicataria, tomando como base de licitación os seguintes prezo/hora: - De 11,38 € máis 0,46 € de IVE, en total 11,84 €/hora en días laborables (luns a venres, e sábados ata as 15:00 h): - De 11,68 € máis 0,47 € de IVE, en total 12,15 €/hora en días santos (e os sábados a partir das 15:00 h): b) O orzamento máximo anual do contrato é de 227.782,08 € máis 47.834,23 € de IVE, en total anual de 275.616,31 €. Para a totalidade do período do contrato 455.564,16 €, máis IVE. a. Adxudicatario: “Servizos Sociais Ulla Sar SL” b. Data da resolución de adxudicación: 17.07.2017 c. Importe de Adxudicación: 10,86 €/h -luns a venres e o sábado ata as 15:00 h- e 11,86 €/h -os sábados a partir das 15:00 h, domingos e días santos, IVE incluído. d. Prazo de formalización contrato: dentro dos 15 días hábiles dende a notificación do acto. e. Duración contrato: Dous anos. OUTES, a 31 de xullo do 2017 A alcaldesa Asdo. Maria Beatriz Molinos Vidal
03/08/2017 | Administración LocalMunicipal
Mugardos
Aprobación definitiva do expediente de modificación de créditos MC 10/2017

EDICTO O Pleno do Concello, en sesión ordinaria do 30 de xuño de 2017, aprobou inicialmente o expediente de modificación de créditos MC 10/2017, de créditos extraordinarios, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, 28 de xullo de 2017. A alcaldesa María del Pilar Díaz Otero
03/08/2017 | Administración LocalMunicipal
Oroso
Anuncio da aprobación inicial de modificación de anexo de persoal e bases de execución do orzamento 2017

ANUNCIO ASUNTO: APROBACIÓN INICIAL DE MODIFICACIÓN DE ANEXO DE PERSOAL E BASES DE EXECUCIÓN DO ORZAMENTO 2017 O Pleno do Concello, en data 27 de xullo do presente ano, procedeu á aprobación inicial da modificación do anexo de persoal e as bases de execución do orzamento para o exercicio 2017. De conformidade co disposto no artigo 169.1 do TR 2/2004 da Lei reguladora das facendas locais exponse o expediente ao público polo prazo de 15 días, durante os cales os interesados poderán examina-lo expediente e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso, a 27 de xullo de 2017. Alcalde-presidente Manuel Mirás Franqueira
03/08/2017 | Administración LocalMunicipal
San Sadurniño
Anuncio sobre delegación de funcións da Alcaldía para matrimonio

ANUNCIO SOBRE DELEGACIÓN DE FUNCIÓNS DA ALCALDÍA PARA MATRIMONIO En San Sadurniño, a trinta e un de xullo de dous mil dezaséis. Estando prevista a celebración dun matrimonio civil o día 5 de agosto de 2017, no Salón de Plenos da Casa do Concello, e tendo en conta que os contraíntes teñen manifestado o seu desexo de que sexa o concelleiro Manuel Romero Castrillón quen celebre a ceremonia. Vista a lexislación aplicable ao asunto, especialmente o disposto na Lei 7/1985, do 2 de abril, reguladora das bases do Réxime Local e concordantes, esta Alcadía. RESOLVE: 1.º.–Delegar as miñas funcións para a celebración do matrimonio civil a celebrar neste Concello o sábado día 5 de agosto, no Concelleiro deste Concello Minying Nidia Maria Krawczyk Gasquet.2.º.–Ordear a publicación do presente Acordo no Boletín Oficial da Provincia, en cumpirmento do previsto legalmente.3.º.–Ordear que do contido da presente Resolución se dea conta á Xunta de Goberno Local, na primeira sesión que celebre, aos efectos oportunos. Así o mando e asino, en San Sadurniño, na data arriba indicada. Ante mín: O SECRETARIO Secundino García Casal Stoycho Marcuartu Urri
03/08/2017 | Administración LocalMunicipal
Betanzos
Licitación do proxecto de obra “mellora pavimentación e servizos na rúa da Cerca e travesía Lanzós”

A Alcaldía por decreto de data 28/07/2017 aprobou o expediente de contratación de “Mellora pavimentación e servizos na rúa da Cerca e travesía Lanzós”, conforme aos seguintes datos: 1. Entidade adxudicadora: Datos xerais e datos para a obtención da información: a) Organismo: Concello de Betanzos b) Dependencia que tramita o expediente: Secretaría c) Obtención de documentación e información: 1) Dependencia: Contratación 2) Domicilio: Praza de Galicia nº 1 3) Localidade e código postal: Betanzos, 15300 4) Teléfono: 981776525 5) Telefax: 981776529 6) Correo electrónico: contratacion@netanzos. net 7) Enderezo de Internet do perfil do contratante: www.betanzos.net (perfil do contratista). 2. Obxecto do Contrato: a) Tipo: Obras b) Descrición: “Mellora pavimentación e servizos na rúa Cerca e travesía Lánzos” c) Lugar: Betanzos (casco urbano) e) Prazo de execución: 5 meses 3. Tramitación e procedemento: a) Tramitación: Ordinaria b) Procedemento: Aberto c) Poxa electrónica: Non d) Admision de variantes: Non e) Criterios de adxudicación: Único factor (prezo) 4. Valor estimado do contrato: 204.459,85 € mais 142.936,57 de IVE 5. Garantías esixidas: Garantía definitiva: 5% do importe de adxudicación sen IVE.6. Requisitos específicos do contratista: a) Clasificación: Non b) Solvencia económica e financeira e técnica e profesional: Sí. c) Outros requisitos específicos: Non 7. Presentación de ofertas e apertura de ofertas: a) Data límite de presentación: 26 días naturais dende a publicación do anuncio no BOP. Se o último día fose inhábil ou festivo, o último día será o día hábil seguinte. b) Apertura de ofertas: 3º día hábil seguinte.8. Gastos de Publicidade: A cargo do contratista.9. Mesa de contratación: Si, publicarase a súa composición no perfil do contratante. Betanzos, 28 de xullo de 2017 O alcalde José Ramón García Vázquez
03/08/2017 | Administración LocalMunicipal
Camariñas
Anuncio de decreto da Alcaldía delegando funcións

ANUNCIO DECRETO DA ALCALDÍA DELEGANDO FUNCIÓNS Por ausentarme do termo municipal o día 21 de xullo, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, en esta data, ACORDO: PRIMEIRO.–Delegar as funcións da Alcaldía, o día 21 de xullo de 2017, na 1.ª tenente de alcalde, Dna. Jose Crispin Lafaja Dabau. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 24 de xullo de 2017. O alcalde Asdo.: Manuel Valeriano Alonso de León
03/08/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.29353. Solicitude de concesión de augas públicas presentada por Rosa Vidal Rivas (Lousame)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.29353 Jorge Ezequiel Seferino Berridy Villano solicita de Augas de Galicia a concesión dun aproveitamento de augas públicas coas seguintes características: SOLICITANTE: Jorge Ezequiel Seferino Berridy Villano CAUDAL: 0,169 l/s DESTINO: uso gandeiro ORIXE: pozo de barrena na parcela 58, poligono 7 LUGAR: Fonte Fría PARROQUIA: San Xusto de Toxos Outos CONCELLO: Lousame Infórmase do cambio do solicitante e aumento de caudal no expediente de solicitude de concesión de augas públicas clave DH. A15.29353. O novo titular é Dna Jorge Ezequiel Seferino Berridy Villano que solicita un volume de auga anual de 5.322 m 3 (caudal medio equivalente de 0,169 l/seg). A descrición do aproveitamento xa foi publicada no BOP número 70 do 13/04/2012. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste Servizo, situadas na rúa Tomiño, 16-baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 18 de xullo de 2017. O xefe do Servizo Territorial Ángel Gómez Rey
03/08/2017 | Administración LocalMunicipal
Camariñas
Aprobación inicial do orzamento xeral e o cadro de persoal para o exercicio económico 2017

ANUNCIO Aprobación inicial do orzamento xeral e o cadro de persoal para o exercicio económico 2017 Aprobado inicialmente polo Pleno da Corporación o orzamento xeral e o cadro de persoal para o exercicio económico 2017 en sesión ordinaria celebrada o 28 de xullo de 2017, e en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais (TRLRFL), exponse ao público por prazo de quince días hábiles, que empezarán a contar dende o seguinte ao da inserción do presente anuncio no Boletín Oficial da Provincia, para que durante o mesmo podan formularse as reclamacións que se consideren oportunas. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público aos efectos previstos na citada lexislación. Camariñas, a 1 de agosto de 2017. A alcaldesa en funcións Asdo.: Sandra Insua Rial
03/08/2017 | Administración LocalMunicipal
Monfero
Exposición pública aprobación padróns fiscais SAF xuño 2017

A Xunta de Goberno Local deste Concello, na súa sesión do 12 de Xullo de 2017, acordou aprobar os padróns fiscais do mes de Xuño de 2017 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.385,27€ e 111,89 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 27 de xullo de 2017 O Alcalde Andrés Feal Varela.
03/08/2017 | Administración LocalMunicipal
Arteixo
Servizos Económicos
Aprobación inicial da modificación base 10.ª das do execución do orzamento municipal de 2017

E D I C T O O Pleno deste Concello, en sesión ordinaria celebrada en data 31 de xullo de 2017, aprobou a modificación da base 10.ª das de execución do orzamento vixente. En cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, exponse ó público, durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. En Arteixo, o 31 de xullo de 2017. Asdo.: Carlos Calvelo Martínez Alcalde-presidente
03/08/2017 | Administración LocalMunicipal
A Laracha
Aprobación inicial de transferencia de crédito n.º 2.2017

ANUNCIO DE APROBACIÓN INICIAL NO BOLETÍN OFICIAL DA PROVINCIA O Pleno do Concello de Laracha, en sesión extraordinaria celebrada o día 29.07.2017, acordou a aprobación inicial do expediente de transferencia de créditos n.º 2.2017 entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. En A Laracha, a 29.07.2017. O alcalde Asdo.: José Manuel López Varela
03/08/2017 | Administración LocalMunicipal
Mugardos
Aprobación definitiva do expediente de modificacion de creditos MC 11/2017

EDICTO O Pleno do Concello, en sesión ordinaria do 30 de xuño de 2017, aprobou inicialmente o expediente de modificación de créditos MC 11/2017, de suplementos de créditos, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, 28 de xullo de 2017. A alcaldesa María del Pilar Díaz Otero
03/08/2017 | Administración LocalMunicipal
As Somozas
Concesión administrativa de uso privativo do baixo do local do antigo centro de saúde, cualificado como ben de dominio público para a instalación de centro de ocio infantil das Somozas

1.–ENTIDAD ADXUDICADORA: Concello das Somozas (A Coruña). 2.–OBXETO DO CONTRATO: CONCESIÓN ADMINISTRATIVA DE USO PRIVATIVO DO BAIXO DO LOCAL DO ANTIGO CENTRO DE SAÚDE, CUALIFICADO COMO BEN DE DOMINIO PÚBLICO, PARA A INSTALACIÓN DE CENTRO DE OCIO INFANTIL DE AS SOMOZAS.3.–FORMA DE ADXUDICACIÓN: PROCEDEMENTO ABERTO. OFERTA ECONOMICAMENTE MÁIS VENTAXOSA.4.–CANON ANUAL: 960,00 euros máis IVE.5.–PRESENTACIÓN DE PROPOSICIÓNS: no prazo de 15 días hábiles, contados a partir do día seguinte ao da publicación do presente anuncio no Boletín Oficial da Provincia da Coruña e no perfil do contratante, en horario de 9 a 13 horas, no Rexistro Xeral do Concello das Somozas.6.–GARANTIA PROVISIONAL: non se esixe.7.–APERTURA DE PROPOSICIÓNS ECONÓMICAS: na Casa do Concello o 5.º día hábil tras a finalización do prazo de presentación das proposicións, as 12 horas, agás se coincide en sábado que se trasladará ao día hábil seguinte.8.–PLIEGO DE CONDICIÓNS: perfil del contratante www.assomozas.es As Somozas, 27 de xullo de 2017. O alcalde Asdo.: Juan Alonso Tembrás
03/08/2017 | Administración LocalMunicipal
Oroso
Anuncio da aprobación inicial da modificación da relación de postos de traballo

ASUNTO: APROBACIÓN INICIAL DA MODIFICACIÓN DA RELACIÓN DE POSTOS DE TRABALLO O Pleno do Concello, en data 27 de xullo do presente ano, procedeu á aprobación inicial da modificación da Relación de Postos de Traballo do concello. De conformidade co previsto no artigo 202 da Lei 2/2015, do 29 de abril, do emprego público de Galicia, exponse ao público polo prazo de 20 días hábiles, a fin de que durante o mesmo poidan formularse as reclamacións que se consideren oportunas. Transcorrido o devandito prazo sen interposición de reclamacións entenderase definitivamente aprobado. En Oroso, a 27 de xullo de 2017. O alcalde-presidente Manuel Mirás Franqueira